OzLabs/hebrew-wiki-articles huggingface dataset:
סוני אקספריה Z1

Sony Xperia Z1 (בעברית: סוני אקספריה זי 1) הוא טלפון חכם המיוצר על ידי חברת Sony, וספינת הדגל השלישית שלה. ה-Xperia Z1 הוכרז במסיבת עיתונאים של sony בתערוכת IFA 2013 בתאריך 4 בספטמבר 2013. המכשיר הושק לראשונה בבריטניה ב-20 בספטמבר 2013 ולאחר מכן הגיע לשווקים נוספים. ב-21 בנובמבר הושק המכשיר בישראל.
כמו קודמו, ה-Xperia Z, ה-Xperia Z1 עמיד מפני מים ואבק בתקני ו-. גולת הכותרת של המכשיר הוא מצלמת ה-20.7 מגה פיקסל, עם עדשת ה-G של סוני ועיבוד התמונות שלה.

==חומרה==
העיצוב של ה-Xperia Z1 שומר על קו העיצוב של ה-Xperia Z, אך הוא כולל בגבו ובקדמתו זכוכית עמידה, כאשר הצדדים עשויים מאלומיניום, זאת לעומת פוליקרבונט בקודמו. המכשיר זמין בשלושה צבעים: שחור, לבן וסגול. ה-Xperia Z1 עבה יותר (8.5 מ"מ), כבד יותר (169 גרם) מאשר קודמו, ה-Xperia Z, מכיוון שכעת צידו האחורי מצופה זכוכית ועדשת המצלמה שוקלת יותר. המסך של המכשיר הוא בגודל 5.0 אינץ' וברזולוציה של 441 ppi. ל-Xperia Z1 אין כיסוי לאוזניות, לא כמו בקודמו, אך עדיין שומר על האטימות שלו. ה-Xperia Z1 מגיע עם מעבד Snapdragon 800 מבית קוואלקום, המכיל 4 ליבות בקצב שעון 2.26Ghz. למכשיר יש סוללה בקיבולת 3000mAh שאינה נשלפת.

==תוכנה==
ה-xperia Z1 כולל את מערכת ההפעלה אנדרואיד 4.2.2, וניתן לעדכון לגרסה 4.3 דרך OTA. המכשיר כולל את ממשק המשתמש המותאם מבית Sony, הכולל מצב שמירת סוללה, ווקמן ועוד, בנוסף לאפליקציות ברירת המחדל של גוגל.
חברת Sony הודיעה שמכשיר זה יעודכן ל-Android 4.4.2 kitkat. המכשיר מצויד בקישוריות וויפי, בלוטות' ג'י.פי.אס., רדיו FM סטריאו, ו-NFC.

==ראו גם==
*Sony Xperia Z2

==קישורים חיצוניים==

* 

==הערות שוליים==

קטגוריה:מכשירים שהושקו ב-2013
קטגוריה:מכשירי טלפון חכמים
אקספריה Z1
סוני אקספריה Z2

Sony Xperia Z2 הוא טלפון חכם מתוצרת סוני המיועד עבור השוק הגבוה.

הוא משמש כיורשו של Sony Xperia Z1, וכקודמו הוא מוגן בפני מים ואבק עם תקני ה- וה-. הטלפון מציע יכולת הקלטה של קטעי וידאו באיכות 4K, בקצב של 30 פריימים לשנייה.

ה-Xperia Z2 נחשף לצד Sony Xperia Z2 Tablet במהלך תערוכת MWC 2014 שנערכה בברצלונה, ספרד, בתאריך ה-24 בפברואר 2014. ההשקה ברחבי העולם החלה בחודש מרץ, והסתיימה בחודש יוני של אותה שנה.

== תכונות ==
=== חומרה ועיצוב ===
הפלאפון מגיע עם אותה מסגרת האלומיניום כקודמו. הוא כולל גם זכוכית מחוסמת בחלק הקדמי והאחורי עם לחצן הכיבוי וההדלקה מצד ימין, שמיוצר מאלומיניום.
ה-Z2 כולל מסך בטכנולוגיות LCD IPS המשתמש בטכנולוגיה חדשה מבית סוני הנקראת Triluminos, בגודל 5.2 אינץ' עם רזולוציה של 1920X1080, היוצרת צפיפות פיקסלים של 424. יש לו מצלמת 20.7 מגה פיקסל עם חיישן גדול בגודל 1/2.3 הכוללת את עדשת ה-G מבית סוני ומעבד התמונה BIONZ לנייד ו-RS Exmor לשיפור החיישן בנייד. המצלמה מסוגלת להקליט וידאו ב-HDR וברזולוציית 4K. הוא כולל גם מצלמה קדמית ברזולוציית 2.2 מגה פיקסל.

בצד המעבד וערכת-השבבים, המכשיר כולל את ערכת השבבים ה-Snapdragon 801 (שיפור שאינו משמעותי ממערכת-השבבים ה-Snapdragon 800 שב-Xperia Z1), שמכילה מעבד מרובע ליבות Krait 400 במהירות 2.3GHz ומאיץ גרפי Adreno 330 במהירות 550MHz. ה-Z2 כולל זיכרון RAM בנפח 3GB וזיכרון פנימי בנפח 16GB, הניתן להרחבה עד 128GB באמצעות כרטיס Micro-SD. ה-Z2 קל יותר וגם דק יותר מקודמו, כאשר משקלו של ה-Z2 הוא כ-163 גרם ועובי של 8.2 מילימטר. ה-Z2 תומך בקישוריות: NFC, 4.0 Bluetooth, DLNA ורדיו FM, באמצעות אוזניות. המכשיר כולל רמקולי סטריאו. הוא כולל עמידות במים ואבק בתקני ו-.

=== תוכנה ===
ה-Z2 כולל את מערכת ההפעלה אנדרואיד בגרסת 4.4 ("קיטקט") עם ממשק מותאם מבית סוני, הכולל כמה תוספות, כמו: ווקמן (יישום מוזיקה), אלבום (יישום תמונות) ועוד. המכשיר כולל יישומים מבית Google, כגון: Chrome, Gmail ו-Youtube.

==קישורים חיצוניים==

* 

קטגוריה:מכשירי טלפון חכמים
קטגוריה:מכשירים שהושקו ב-2014
אקספריה Z2
הנס מזר

הנס קארל מֶזֶר (בגרמנית: Hans Karl Möser; 7 באפריל 1906 – 26 בנובמבר 1948) היה קצין נאצי באס אס שהיה חלק מסגל מחנה נוינגמה, אושוויץ ודורה-מיטלבאו במהלך מלחמת העולם השנייה. עד לסיום המלחמה הגיע לדרגת אובר-שטרומפירהר, נלכד והועמד לדין על ידי בית דין צבאי אמריקאי בגין פשעי מלחמה. היה הנאשם היחידי מבין 19 הנאשמים במשפט דורה-מיטלבאו שנגזר עליו גזר דין מוות, הוצא להורג בתלייה בכלא לנדסברג בשנת 1948.

==ביוגרפיה==

מזר נולד בדרמשטאדט גרמניה ועיסוקו היה סוחר, הצטרף למפלגה הנאצית באוקטובר 1929 (חבר מספר 155301) ולשורות האס אס ביולי 1931 (חבר מספר 9555). ביולי 1940 הצטרף מזר לצוות מחנה הריכוז הינצרט שהיה ידוע לשמצה בשל אכזריות השומרים בו, ולאחר מכן הוצב במחנה נוינגמה. מחודש מאי 1943 עד אוקטובר 1943 הוא שובץ במחנה אושוויץ III מונוביץ והיה אחראי על עבודת הכפייה במפעל בונה-ורקה של התאגיד אי גה פארבן. עד לסוף אפריל 1944 היה אחראי גם על האסירים שעבדו במחנה הראשי של אושוויץ (בגרמנית: "שטאמלאגר") - אושוויץ I. 

הועבר למחנה דורה-מיטלבאו ב-1 במאי 1944. תחילה שימש כסגן מפקח המחנה ובהמשך עלה בדרגתו למפקח הראשי של המחנה (בגרמנית הדרגה נקראה "שוצהפטלאגפיהרר"). במחנה זה ביצע את הזוועות שהובילו למעצרו ולהוצאתו להורג. במהלך תלייה של אסירים למשל, הוא חתך את חבלי התלייה שלהם בעודם בחיים על מנת להאריך את סבלם. בפברואר 1945, עם התחזקות הצבא האדום בחזית המזרחית והשמדתו מוצבים גרמנים, סגל מחנה אושוויץ פונה למחנה דורה-מיטלבאו. מפקד מחנה אושוויץ ריכרד בר וצוותו השתלטו על מתחם המחנה ומזר חזר לתפקידו הקודם כסגן מפקח המחנה, הפעם תחת פיקודו של פרנץ הסלר. 

ב-5 באפריל 1945, כאשר הדיוויזיה המשוריינת השלישית של הצבא האמריקאי התקרבה למחנה, מזר הורה על פינוי ברכבת של 3,000 אסירים למחנה נוינגמה. בשל אילוצי המלחמה הרכבת הוסטה למחנה ראוונסבריק. לבסוף הוצעדו האסירים בצעדת מוות מערבה לתוך שטח גרמניה.

==משפט והוצאה להורג==

מזר נעצר בסוף מלחמת העולם. לאחר שנחקרו תנאי העבדות במפעל "מיטלוורק" אליו נשלחו אסירים ממחנה דורה-מיטלבאו, מזר הועמד למשפט בפני בית דין צבאי אמריקאי, אחד מבין 19 נאשמים במשפט דורה שהיה חלק ממשפטי דכאו. המשפט נמשך מה-7 ביולי 1947 ועד ל-30 בדצמבר של אותה שנה. במשפט עלה שמזר נכח בתליות למוות של אסירים וכן שהוציא להורג ביריות אסירים שניסו להימלט מהמחנה. האחריות על צעדת המוות מן המחנה עם פינויו הוטלה אף היא על מזר. בעדותו במשפט אמר: "באותו האופן, עם אותו התענוג, בו אתה יורה באייל, אני יריתי בבן אדם. כאשר הצטרפתי לאס אס והיה עלי לירות לראשונה בשלושה אנשים, האוכל שאכלתי לא היה טעים במשך שלושה ימים, אבל היום זהו תענוג. זהו אושר בשבילי". הוא נמצא אשם והיה היחידי מבין כל הנאשמים שנגזר עליו גזר דין מוות. לאחר הערעורים במשפט, מזר הוצא להורג בתלייה בכלא לנדסברג ב-26 בנובמבר 1948.

==קישורים חיצוניים==

קטגוריה:פושעי מלחמה נאצים שהוצאו להורג
קטגוריה:סגל מחנות אושוויץ
קטגוריה:אנשי אס אס
קטגוריה:מחנה הריכוז נוינגמה
קטגוריה:גרמנים שנולדו ב-1906
קטגוריה:גרמנים שנפטרו ב-1948
Beats International

Beats International ("ביטס אינטרנשיונל") היו להקת מוזיקה אלקטרונית בריטית, שנוסדה בשנות ה-80 המאוחרות על ידי נורמן קוק (הידוע גם בשם הבמה Fatboy Slim), לאחר שעזב את ההאוסמרטינס.

== היסטוריה ==
חבורת מוזיקאים בודדים שהפכו ללהקה, כללה בראשה את נורמן קוק, מייסד הלהקה, ובליין-אפ נכללו גם לינדי לייטון, שהייתה הסולנית של להקת נורת' אוף קורנוואליס (North of Cornwallis), לסטר נואל, די-ג'יי בפטיסט, אמ. סי. ווילדסקי והנגן אנדי בושר. בניגוד ללהקות אחרות, בליין-אפ של הלהקה נכלל גם אמן גרפיטי, REQ, שהיה מצייר את הרקע מאחורי הלהקה בזמן שהלהקה מנגנת.

אלבום הבכורה של הלהקה, "Let Them Eat Bingo", אשר יצא לשווקים ב-1990 כלל בתוכו את הלהיט מס' 1 שלהם "Dub Be Good To Me", גרסה מחודשת לשיר של להקת SOS Band שזכה לשהות במקום הראשון של המצעדים בחו"ל, "Just Be Good To Me", והוא מבוסס על חלקים מהשיר של הקלאש, "Guns of Brixton" כשלייטון אחראית על הקולות.

האלבום השני של הלהקה, "Excursion on the Version", אשר יצא לשווקים ב-1991 הושפע מסגנונות הרגאיי והדאב. האלבום לא הצליח לשחזר את ההצלחה שאלבומם הראשון השיגה, והוא היה האלבום האחרון אותו הפיקה הלהקה.

לאחר שהלהקה התפרקה מכן קוק הקים את ההרכב פריק פאוור יחד עם נגן הקרן אשלי סלייטר והזמר ג'סי גרהם.

== דיסקוגרפיה ==
=== אלבומים ===
{| class="wikitable"
! שנה !! אלבום !! מקום שיא במצעד האלבומים הבריטי
|-
| 1990 || Let Them Eat Bingo || #17
|-
| 1991 || Excursion on the Version || -
|}

=== סינגלים ===
{| class="wikitable"
! שנה !! סינגל !! מקום שיא במצעד הסינגלים הבריטי !! אלבום
|-
| 1990 || "Dub Be Good To Me" || #1 || Let Them Eat Bingo
|-
| 1991 || "Echo Chamber" || #60 || Excursion on the Version
|-
| 1992 || "Change Your Mind" (ארצות הברית בלבד) || -
|}

== ראו גם==
* Fatboy Slim
* מצעד הסינגלים הבריטי

==קישורים חיצוניים==

קטגוריה:אמני מוזיקה אלקטרונית בריטים
קטגוריה:רמיקסרים
קטגוריה:להקות שהוקמו בשנת 1989
בליינד דיי

הבליינד דיי (אנגלית: Blind Day) הוא יום ההזדהות עם עיוורים ולקויי ראייה בישראל.

== אופי הפעילות ==
קבוצת "חושבים בצבע" יזמה את רעיון הבליינד דיי, ויום זה מצוין בישראל בכל שנה באופן רשמי בתאריך ה-6.6 מתוך כוונה שב-6.6 כלל אזרחי המדינה, יכולים לחשוב בצבע גם אם הם לא רואים 6/6, בנוסף ליום זה מתקיים יום הראייה הבינלאומי בתאריך 11 באוקטובר מדי שנה.

הבליינד דיי מתנהל מדי שנה על פי הסלוגן: "תעצמו את העיניים – ותראו!" מתוך החשיבה שגם כאשר לא רואים 6/6 ניתן לחשוב בצבע.
במסגרת היום, המובל על ידי המרכז לעיוור בישראל, נערכות פעילויות מגוונות העוסקות בתחומי העיוורון, הן על ידי עמותות וארגוני עיוורים רבים, העוסקים מדי יום בשיפור חייהם של העיוורים בארץ, והן על ידי שותפויות עם המגזר הפרטי והציבורי. הפעילויות נערכות תוך שימת דגש על הפעלה חושית שאינה מתבססת על הראייה, וזאת על מנת להבליט ולהראות את מסוגלותם ויכולותיהם של קהילת העיוורים ולקויי הראייה בישראל.
אירועי הבליינד דיי מגיעים אל שיאם במסגרת ציון יום הבליינד דיי בכנסת ישראל, אשר במסגרתו מתקיימות ישיבות בוועדות השונות בנושאים העשויים לשפר ולקדם את זכויותיהם ומעמדם של אנשים עם עיוורון/לקויות הראייה והשתלבותם בחברה.

העמותות המצטרפות למרכז לעיוור בישראל מדי שנה ומשתתפות בהפקת הבליינד דיי הן: עמותת על"ה, אופק לילדינו, בית חינוך עיוורים בירושלים, המרכז הישראלי לכלבי נחייה, מגדל אור, יעדים לצפון מיסודה של קרן רש"י, השירות לעיוור במשרד הרווחה, כיוונים, פעול"ה, צמד – אגודת העיוורים הנעזרים בכלבי נחיה, אגודת העיוורים הישראלית ששת, קרן אור, מכון בית דוד, אלי"ע, נא לגעת, דיאלוג בחשיכה, לראות, ידיים רואות וקבוצת "כן ולא".

==קישורים חיצוניים==
* [https://web.archive.org/web/20170419193713/http://www.ibcu.org.il/sitePage.aspx?pageID=98 למידע על הפעילויות ביום באתר המרכז לעיוור]
* [http://www.facebook.com/blindday6.6 דף פייסבוק]
* [http://instagram.com/blinday/ אינסטגרם]
* [https://www.youtube.com/channel/UC3AFRH1IvK7D0u6xqCbxAbg יוטיוב]

קטגוריה:עיוורון בישראל
קטגוריה:ימי מודעות
ראובן כינורי

ראובן "רודי" כינורי (נולד ב-13 באוגוסט 1949) הוא רוכב אופניים ישראלי בעבר, פעמיים ברציפות אלוף ישראל במרוץ אופני כביש (1969 ו-1970).

== ביוגרפיה ==
כינורי התאמן בקבוצת הפועל תל אביב בהדרכת עמוס לוי.

בשנת 1968 זכה כינורי בתואר סגן אלוף ישראל, אחרי מאיר אוחיון ולפני ינון בנין.

===אלוף ישראל===
בשנת 1969 זכה כינורי בפעם הראשונה בקריירה שלו באליפות ישראל ברכיבת אופני כביש, בסיכום שלושת קטעי התחרות, לפני מאיר אוחיון, האלוף ב-3 השנים האחרונות וחיים סלומון וקטע רצף של 9 שנים בהן זכו בני משפחת אוחיון בתואר (הנרי ומאיר אוחיון). שנה לאחר מכן, בנובמבר 1970 הוא קבע במרוץ נגד השעון למרחק של 40 ק"מ שיא ישראלי חדש של 1:03:22 שעות ובתום השנה הוא זכה באליפות ישראל ברכיבת אופני כביש, לפני חמי וולוצקי וינון בנין והגן על תוארו.

== קישורים חיצוניים ==
* 
* 
* אלון וולף, [http://bikepanel.com/p/35899 הצ'ינלי של ראובן כינורי], באתר BikePanel.com, 12 באוגוסט 2016

== הערות שוליים ==

קטגוריה:רוכבי אופניים ישראלים
קטגוריה:ישראלים שנולדו ב-1949
בונה-ורקה

מפעל בונה-ורקה שהיה מרוחק כ-10 קילומטרים מאושוויץ
מפת אזור אושוויץ: תשלובת בונה שוכנת ממזרח לעיר
מפת התשלובת התעשייתית
בונה-ורקה (גרמנית Buna Werke) או מפעל בונה לעבודה היה מחנה עבודה נאצי ליד העיירה אושוויינצ'ים בפולין. המפעל ייצר גומי סינתטי וגומי הקרוי "בונה-אן" תוך כדי ניצול עובדי כפייה שהובאו ממחנה אושוויץ הסמוך. עד לשנת 1944 היה למפעל כוח אדם שמנה כ-80,000 עובדי כפייה.

==היסטוריה==
לפי ספרו של יוסף בורקין "הפשעים והעונש של אי גה פארבן" ("The Crimes and Punishment of IG Farben"), תאגיד אי גה פארבן היה המממן הראשי של מחנה אושוויץ III, אושוויץ מונוביץ, מחנה העבודה של אושוויץ בו וממנו נשלחו אסירים לעבוד עבור בונה ורקה. בורקין כתב בספרו שפרימו לוי היה אחד מהכימאים הראשיים במפעל, ושבעזרת עמיתיו עזר לחלק מהאסירים במפעל לשרוד, אך לא לייצר כמות מספקת של גומי שתסייע למאמץ המלחמתי של הנאצים. לתוצר העיקרי של המפעל קראו BASF AG, ועד לשנת 1988 "בונה" היה שמו המסחרי.

==ראו גם==
* משפט אי גה פארבן

==קישורים חיצוניים==

קטגוריה:חברות גרמניות
קטגוריה:אושוויץ מונוביץ
קטגוריה:אי גה פארבן
אמיר באן

אמיר באן (נולד ב-19 ביוני 1956) הוא איש היי-טק ישראלי שהתפרסם בשל חלקו בפיתוח הדיסק און-קי, ובפיתוח תוכנת דיפ ג'וניור , שהייתה אלופת העולם בשחמט מספר פעמים בין 1997 ל-2014.

באן מוסמך במדעי המחשב מהטכניון (1986) ומוסמך במנהל עסקים מאוניברסיטת תל אביב (2007). את הדוקטורט עשה בתחום חקר הרציונליות באוניברסיטה העברית (2008).

החל בתכנות שחמט בשנת 1985. היה סמנכ"ל מחקר ופיתוח בחברת אם-סיסטמס.

בשנת 2015 באן קיבל יחד עם דב מורן וסימון ליצין את פרס IEEE Reynold B. Johnson Information Storage Systems Award עבור תרומתו החלוצית למערכות אחסון המבוססות על זיכרון פלאש.

==קישורים חיצוניים==

* 
* 

==הערות שוליים==

קטגוריה:יזמי היי-טק ישראלים
קטגוריה:מפתחי תוכנות שחמט
קטגוריה:מתכנתים ישראלים
קטגוריה:בוגרי תיכון אליאנס (תל אביב)
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1956
ירון גיגי

ירון גיגי (נולד בשנת 1957) הוא רוכב אופניים ישראלי בעבר, אלוף ישראל במרוץ אופני כביש (1976) מתגורר בנצרת עלית 
.

== ביוגרפיה ==
גיגי התאמן בקבוצות האופניים של הפועל נצרת עילית, לצידם של אחיו יואל גיגי, יהודה גרשוני ועמוס גרי, אלופי ישראל במרוצי אופני כביש, בהדרכתו של עקיבא רזניק שהקים את הקבוצה מספר שנים קודם כשעלה מברית המועצות.

בשנת 1974 זכה גיגי באליפות ישראל לנוער ברכיבת אופני כביש.

===אלוף ישראל===
בשנת 1976 זכה גיגי באליפות ישראל ברכיבת אופני כביש, לפני דוד בן דוד מהפועל חולון ויעיש אדרי חבר בקבוצתו.

==הערות שוליים==

קטגוריה:רוכבי אופניים ישראלים
קטגוריה:ישראלים שנולדו ב-1957
רוברט פ. סרג'נט

"[[אל תוך מלתעות המוות", תצלומו של סרג'נט, ובו נראים חיילים אמריקנים נוחתים בחוף אומהה במהלך הפלישה לנורמנדי]]
רוברט פ. סרג'נט (באנגלית: Robert F. Sargent; 26 באוגוסט 1923 – 8 במאי 2012) היה צלם בכיר במשמר החופים של ארצות הברית, עיקר פרסומו בא מהתצלום "אל תוך מלתעות המוות".

==קישורים חיצוניים==

==הערות שוליים==

קטגוריה:צלמים אמריקאים
קטגוריה:קצינים וחוגרים במשמר החופים של ארצות הברית
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:אמריקאים שנולדו ב-1923
קטגוריה:אמריקאים שנפטרו ב-2012
ג'יירוטרון

ג'יירוטרון (באנגלית: Gyrotron) היא שפופרת ריק המייצרת גלים אלקטרומגנטיים מילימטריים על ידי קיבוץ אלקטרונים באמצעות ציקלוטרון, במעבר דרך שדה מגנטי עוצמתי. תדרי המוצא נעים מ-20 ועד 250 גיגה-הרץ. הספק המוצא נע בין עשרות קילו-וואט ועד 2 מגה-וואט. ניתן לתכנן את הג'יירוטרון לפעולת דפקים או פעולה רציפה.

==עקרון הפעולה==
פלזמה בכור היתוך טוקמאק בשווייץ.]]
הג'יירוטרון הוא סוג של מייזר (הגברת גלי מיקרו על ידי פליטה מאולצת של קרינה) אלקטרונים חופשיים. הג'יירוטרון עוצמתי ביותר באורך גל מילימטרי מפני שממדיו יכולים להיות גדולים בהרבה מאורך הגל, שלא כמו שפופרות ריק רגילות, ואינו תלוי בתכונות חומריות כמו מייזרים רגילים. קיבוץ האלקטרונים תלוי באפקט מתורת היחסות הפרטית הנקרא "תהודה ציקלוטרונית באי יציבות מייזר". מהירות האלקטרונים בג'יירוטרון תואמים לתוצאות בתורת היחסות הפרטית, אך נמוכים בהרבה ממהירות האור. זאת לעומת לייזר אלקטרונים חופשיים ולייזר קרני רנטגן העובדים על פי עיקרון שונה, שם האלקטרונים נעים במהירויות הקרובות למהירות האור.

==יצרנים==
הג'יירוטרון הומצא בברית המועצות. כיום ניתן למצוא ייצרנים בארצות הברית, קבוצת תאלס באירופה, רוסיה, הודו, טושיבה ביפן וגם באוניברסיטת אריאל.

==ראו גם==
* מגנטרון

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קצרמר פיזיקה
קטגוריה:מאיצי חלקיקים
סלסה גרוב

סלסה גרוב היא להקה ישראלית, המנגנת מוזיקה קובנית ולטינית אותנטית.

==היסטוריה==
להקת סלסה גרוב הוקמה ב-1999 על ידי גל שריג (קלידים) ורונן ששון (טימבלס). במהלך השנים היו בהרכב זמרים סולנים שונים, הבולטים שבהם: פרלה מלקוס (מארגנטינה) ואלי צביק.

בשנת 2003 הוציאה הלהקה את דיסק הסלסה הישראלי הראשון של להקה ישראלית - "וחוץ מזה לא עושה כלום".
ההופעות הראשונות של סלסה גרוב היו על במת ה-"פורטו לוקו", המועדון הלטיני המיתולוגי בנמל ת״א (שמאז נסגר), בהופעות מאולתרות בהרכב מצומצם של זמר ו-2 נגנים. אולם מהר מאוד הצטרפו נגנים וזמרים נוספים, שהוסיפו להרכב עומק וגיוון מוזיקלי.

בשנת 2013, לאחר פגרה של מספר שנים, נכנסה הלהקה לחדר החזרות, עם כוחות מחודשים ורעננים, בנתה רפרטואר חדש, והחלה להופיע ולעבוד על חומרים חדשים. הלהקה מונה כיום 8 מוזיקאים.

==הרפרטואר==
הרפרטואר של ההרכב כולל מגוון שירים בספרדית בסגנונות שונים, בין היתר:
* סלסה (Salsa)
* סון קובני (Cuban Son)
* בבולרו (Bolero)
* צ'ה צ'ה צ'ה (Cha Cha Cha)
* מרנגה (Merengue)

מקור מרבית השירים הוא בקובה, קולומביה ופורטו-ריקו.

==חברי ההרכב==
* מעיין שקד - שירה
* גל שריג - קלידים
* נועה אלמרו - חליל וסקסופון טנור
* חגי ברטל - סקסופון טנור
* דותן דור - טרומבון
* אוריה הראל - קונטרבס/בס
* רונן ששון - טימבלס
* מתן ארבל - קונגס

==סולני ההרכב בעבר==
* פרלה מלקוס
* אלי צויק
* ורד עובדיה
* שי גינוסר

==קישורים חיצוניים==
* 

* 
* 

קטגוריה:להקות ישראליות
קטגוריה:מוזיקה לטינו-אמריקאית
יואל גיגי

יואל גיגי הוא רוכב אופניים ישראלי בעבר, אלוף ישראל במרוץ אופני כביש (1977).

== ביוגרפיה ==
גיגי התאמן בקבוצות האופניים של הפועל נצרת עילית, לצידם של אחיו ירון גיגי, יהודה גרשוני ועמוס גרי, אלופי ישראל במרוצי אופני כביש, בהדרכתו של עקיבא רזניק שהקים את הקבוצה מספר שנים קודם כשעלה מברית המועצות.

===אלוף ישראל===
בשנת 1977 זכה גיגי באליפות ישראל ברכיבת אופני כביש. 

בשנת 1981 סיים גיגי במקום שלישי באליפות ישראל ברכיבת אופני כביש, אחרי חבריו לקבוצה יהודה גרשוני ויעקב חנינא ובשנת 1983 הוא סיים במקום שני באליפות ישראל, אחרי גרשוני ולפני עמוס גרי.

במרוץ ששת הימים הישראלי (747 ק"מ) שנערך במאי 1983 סיים גיגי במקום 11 כללי ובמקום שני מבין הרוכבים הישראלים, בתוצאה מצטברת של 19:44.05 שעות. היום האחרון של המירוץ לווה ברוח דרומית חזקה שגרמה להתנגשות של רוכבים סמוך לסיום במצפה רמון. גיגי שנחבל בפניו הצליח לסיים את המירוץ אך בסיום הוא התמוטט והובהל לטיפול רפואי.

== קישורים חיצוניים ==

* 
* עמוס גרי, [http://www.israelcycling.org.il/index.php?dir=site&page=articles&op=item&cs=3782&mode=print מרוצי קטעים בינ"ל שנות ה-80] , באתר איגוד האופניים בישראל

==הערות שוליים==

קטגוריה:רוכבי אופניים ישראלים
מתופף צבאי

סמל ג'ון קלם בן 12, 1863. קלם היה מתופף צבאי בצבא האיחוד, המגויס הצעיר ביותר במלחמת האזרחים האמריקנית והגיע לימים לדרגת בריגדיר גנרל]]
מתופף צבאי היה תפקיד שהוטל על ילדים שגויסו כמתופפים בשדה הקרב.

עד שלהי המאה ה-19 נהגו צבאות מערביים לגייס לצבא ילדים ונערים כדי שישמשו כמתופפים צבאיים. התופים היו חלק משמעותי בניהול הקרב ומערכת התקשורת בין המפקדים והלוחמים. סוגי תיפוף שונים סימנו הוראות קרב שונות ללוחמים. השימוש הנרחב והידוע ביותר במתופפים צבאיים היה במלחמת האזרחים האמריקנית.

בדרך כלל היו מגבלות גיל על גיל הגיוס של הילדים המתופפים ואולם הייתה התעלמות רבה ממגבלות אלה. הילדים הצעירים היו לעיתים גם הקמע של היחידה ושל הלוחמים הבוגרים. חיי המתופף נראו זוהרים בעיני בני התקופה וכתוצאה מכך ילדים רבים ברחו מבתיהם כדי להצטרף לצבא. אחרים היו בנים או יתומים של חיילים ביחידה. המראה של ילד צעיר בעיצומה של המערכה נתפס כאידיאליזם בעיני אמנים מהמאה ה-19, וילדים מתופפים תוארו בציורים, פיסול ושירה לעיתים קרובות.

== ראו גם ==
* שימוש צבאי בילדים ובנערים
* העסקת ילדים

== לקריאה נוספת ==

*
קטגוריה:ילדים במלחמה
קטגוריה:מקצועות עבר
קטגוריה:ילדות
וינצנץ שטל

וינצנץ שֶטְל (בגרמנית Vinzenz Schöttl; 30 ביוני 1905 – 28 במאי 1946 לנדסברג) היה קצין אס אס ופונקציונר רב-דרג במחנות הריכוז וההשמדה הנאציים.

שטל הצטרף למפלגה הנאצית בנובמבר 1928, חידש את חברותו במפלגה בשנת 1931 והצטרף לשורות האס אס בינואר 1931. בואפן אס אס הגיע לדרגה של אובר-שטורמפיהרר בשנת 1942.

בשנת 1933 היה אחד מסגל השומרים במחנה הריכוז דכאו. משנת 1940 הוא הוצב במשך זמן קצר בגטו לובלין ומשם הועבר למחנה הריכוז נוינגמה ובהמשך למחנה ההשמדה מיידנק. מיולי 1942 ועד לפינוי המחנה בינואר 1945 שטל היה אחראי על תת-המחנה אושוויץ מונוביץ, המוכר בשמו הנוסף אושוויץ III. מה-3 בפברואר 1945 הוא שירת תחת פיקודו של אוטו פרשנר כסגן מפקד מחנה קאופרינג, תת-מחנה של דכאו, ונותר בתפקיד זה עד לפינוי המחנה בסוף אפריל של אותה השנה.

שטל נלכד על ידי צבא ארצות הברית וב-15 בנובמבר נשפט על פשעי מלחמה במשפטי דכאו. עדויות על התעללות באסירים וכן על ירי באסירים אחרים נלקחו בחשבון, ועל כן ב-13 בדצמבר 1945 היה אחד מבין 36 נאשמים שנגזר עליהם עונש מוות בתלייה. הוצאתו להורג בוצעה ב-28 במאי 1946 בכלא לנדסברג.

==קישורים חיצוניים==

קטגוריה:פושעי מלחמה נאצים שהוצאו להורג
קטגוריה:סגל מחנות אושוויץ
קטגוריה:אנשי אס אס
קטגוריה:מחנה הריכוז נוינגמה
קטגוריה:גרמנים שנולדו ב-1905
קטגוריה:גרמנים שנפטרו ב-1946
רפאל הלוי

רבי רפאל הלוי (תס"ב - חורף תפ"ד), היה רב, פוסק, מחכמי איזמיר. מחבר ספר קול בן לוי. נפטר במגפה בצעירותו בגיל 22.

==ביוגרפיה==
נולד לאביו הגביר רבי אליהו הלוי, גבאי החברה קדישה באיזמיר. והיה תלמידו של רבי יצחק הכהן רפפורט בעל בתי כהונה. היה דיין והיה נושא ונותן עם הרב מרודוס, רבי משה ישראל, בעל שו"ת משאת משה. 

רבו בעל 'בתי כהונה' העיד עליו "כי אפילו באלף בחורי ישראל מתפאר ומשתבח".

ספרו קול בן לוי כולל חידושים על הש"ס, הרמב"ם, הטור, לשונות המפרשים והפוסקים, שאלות ותשובות ודרושים בפלפול. הספר יצא לאור לראשונה בקושטא תפ"ז, ויצא לאור מחדש על ידי מכון משנת רבי אהרן, תשס"ג.

ניתן למצוא את דבריו בדברי החיד"א, הנודע ביהודה, החתם סופר והחקרי לב. בתשובות הפוסקים האחרונים, ניתן למצוא מאות מובאות מפסקיו. ואף רבי עקיבא איגר מציין אליו פעמים רבות בגיליון הש"ס.

===תאריך פטירתו===
תקופת חייו, כמו גם שנת פטירתו, אינה ברורה. ידוע כי נפטר בגיל 22.

אריה ליב פרומקין מצא מצבה על הר הזיתים וכתוב עליו: "פ"נ הרב ר' רפאל הלוי בכור מנו"כ בי"ד באב שנת תקמ"ב (1782), בעהמ"ח ספר קול בן לוי". והעיר שצריכים לתקן לשנת תקי"ב. והוסיף בהערה, שבהספר "חלקת מחוקק" נעתק המצבה, ועליו נכתב "הרב רפאל הלוי המ'[=המכונה] בכור מנוחתו כבוד בי"ד באב שנת ה'תקמ"ב (1782)". ולא מוזכר שם ספר קול בן לוי, ואולי הוא אחר.

וכבר העיר עליו דוב בר וואכשטיין שאין צורך לתקן המצבה לשנת תקי"ב, שכן הוא מאיש אחר, ויש לו כמה הוכחות לזה:

* ספרו קול בן לוי הודפס בשנת תפ"ז בקושטא, ומוזכר שם שהספר הודפס לאחר פטירתו של המחבר.

* בספר לשון ערומים לרבי ברזילי יעבץ נמצא הספד שנשא בכפר בונגאר-באשי הסמוך לאיזמיר על רבי יצחק אלגאזי, ורבי בנימין הלוי ורבי רפאל הלוי בעל קול בן לוי. ומהדרוש שם משתמע שכולם נפטרו באותו זמן. וידוע כי שנת פטירתו של רבי בנימין הלוי היא ה'תפ"ד, שבשמע יעקב לרבי ישראל יעקב אלגאזי, פרשת משפטים נשא הספד על ר' רפאל ועל ר' בנימן הלוי בשנת "תפד"ה", שהוא כנראה שנת תפ"ד. וכן נמצא הספד על ר' בנימין הלוי על ידי ר' יצחק פראנסיס, ב"פני יצחק", פרשת נצבים, דרוש שני, בשנת "תפד"ה".

* לא מצינו שהוא עלה לירושלים, ולא מסתבר, שכן רבו בעל "בתי כהונה", ואביו הגביר ר' אליהו עוד לא עלו לירושלים.

וכותב וואכשטיין שהיה לו לאביו ר' אליהו עוד בן בשם רפאל הלוי, ואולי הוא הנקרא "רפאל הלוי בכור", והוא נפטר בשנת תקמ"ב.

=== בנו ===
היה לו בן אחד, שנקרא על שמו, אבל נפטר בבחרותו.

==לקריאה נוספת==
* יעקב שפיגל, מוריה, שטז-שיח, תמוז תשס"ה, עמ' לב-לח.
* אהרן דוד אלחדד, תור הזהב, ואתחנן תש"פ, 150, עמ' כא.

==קישורים חיצוניים==
*
* [https://mountofolives.co.il/he/deceased_card/רפאל-הלוי-4/ כרטיס הקבר של אחיו] בהר הזיתים, באתר: mountofolives.co.il

==הערות שוליים==

קטגוריה:האימפריה העות'מאנית: רבנים
קטגוריה:איזמיר: רבנים
קטגוריה:ילידי 1702
קטגוריה:נפטרים ב-1724
זכוכית גורילה

זכוכית גורילה על טלפון חכם
זכוכית גורילה (באנגלית: Gorilla Glass) הוא השם המסחרי של זכוכית מחוזקת המיוצרת מאלומינוסיליקאט אלקלי על ידי חברת הטכנולוגיה האמריקאית קורנינג . זכוכית זו משמשת בעיקר ככיסוי למכשירים אלקטרונים ניידים כגון טלפונים סלולריים, מחשבים ניידים ומסכי טלוויזיה, בעיקר בשל היותה דקה, קלילה ועמידה בפני פגיעות ונזקים.

הזכוכית מיוצרת בעזרת שקיעת מלחים אלקליים, על ידי חילוף יונים. כך נוצר לחץ שארית דחוס על המשטח, שמונע היווצרות סדקים.

==היסטוריה==
קורנינג עבדה עם הנדסה כימית של זכוכיות מחוזקות בשנת 1960. תוך כמה שנים החברה פיתחה זכוכית מחוזקת בשם זכוכית ״כמקור״. המוצר היה בשימוש עד תחילת שנות התשעים במספר שימושים מסחריים ותעשייתיים, ובעיקר במכוניות מרוץ, בהן משקל כלי הרכב הוא קריטי.

==פיתוח==
קורנינג המשיכה בפיתוח חומרים למגוון טלפונים חכמים ומכשירים אלקטרוניים נוספים למגוון רחב של חברות. לטענתם, תכונותיו העיקריות של החומר ממנו מורכבת זכוכית הגורילה הן עמידות גבוהה לשריטות (כיסוי מגן), וקשיחות גבוהה (לפי שיטת ויקרס קיבלה ציון של 622 מתוך 701), המאפשרת יצירת זכוכית דקה אך לא שבירה. כמו כן, החומר עצמו ניתן למיחזור.

עד שנת 2010 זכוכית גורילה הייתה בשימוש בכ-20% ממכשירים ניידים ברחבי העולם, כלומר כ-200 מיליון יחידות.

זכוכית גורילה 2 יצאה לשוק בשנת 2012. זכוכית זו דקה ב-20% מזכוכית הגורילה המקורית שיוצרה.

ב-2012 הודיעה קורנינג שמעל מיליארד מכשירים ניידים משתמשים בזכוכית גורילה. באותה שנה הציגה קורנינג את זכוכית ערבה (Willow Glass), זכוכית גמישה המתבססת על זכוכית בורוסיליקט.

זכוכית גורילה 3 יצאה לשוק בשנת 2013. היא עמידה לנזק פי 3 יותר מזכוכית גורילה 2, כיוון שהיא עמידה בפני שריטות עמוקות שמחלישות את הזכוכית. היא גמישה יותר ועמידה ב-40% יותר לשריטות. 

==קישורים חיצוניים==

* 

קטגוריה:זכוכית
אדלברט, נסיך פרוסיה

אדלברט פרדיננד ברנאר ויקטור, נסיך פרוסיה (בגרמנית: Adalbert Ferdinand Berengar Viktor von Preußen 14 ביולי 1884 פוטסדאם - 22 בספטמבר 1948 וו) היה בנו השלישי של וילהלם השני, קיסר גרמניה.

==ביוגרפיה==
אדלברט נולד ב-14 ביולי 1884 בפוטסדאם, לוילהלם השני, קיסר גרמניה ולאוגוסטה ויקטוריה, קיסרית גרמניה ומלכת פרוסיה, ונקרא על שם אדלברט מפרוסיה. כמו להצדיק את שמו גילה הנסיך כבר מגיל צעיר התעניינות רבה בענייני הצי הקיסרי הגרמני ובים בכלל, הוא גר בבית בקיל כדי ללמוד את לימודי חיל הים, נסע לכמה שליחויות עבור אביו בברזיל ארצות הברית אתונה ובייג'ינג. כמו כן קיבל שיעורים בציור והרבה לצייר במיוחד ציורי נוף ואגמים.

במהלך מלחמת העולם הראשונה שרת בצי בדרגת סרן, והיה אחד ממפקדי צי הים הפתוח. לאחר המהפכה הגרמנית וגלות משפחתו שקע בדיכאון עמוק. הותר לו ולמשפחתו לחזור לגרמניה, אולם הוא הותיר את משפחתו בקיל וחי את שארית חייו בבדידות בשווייץ, שם נפטר ב-22 בספטמבר 1948.

==משפחתו==
ב-3 באוגוסט 1914 התחתן אדלברט עם אדלייד, נסיכת סקסוניה-מיינינגן, בתם של פרידריך יוהאן, נסיך סקסוניה-מיינינגן ואדלייד, רוזנת ליפה-ביסטרפלד, ממנה נולדו לו 3 ילדים:
* בת מתה (1915)
* ויקטוריה מריאנה, נסיכת פרוסיה (1917–1981), התחתנה עם קירבי פטרסון
* וילהלם ויקטור, נסיך פרוסיה (1919–1989)

==אילן יוחסין==

==קישורים חיצוניים==

קטגוריה:האימפריה הגרמנית: אישים
קטגוריה:אדמירלים בצי הקיסרי הגרמני
קטגוריה:וילהלם השני, קיסר גרמניה
קטגוריה:אנשי צבא גרמנים במלחמת העולם הראשונה
קטגוריה:אבירי מסדר העיט השחור
קטגוריה:נסיכי פרוסיה
קטגוריה:מעוטרי אות מסדר הבז הלבן
קטגוריה:אבירי מסדר הפיל
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מקבלי עיטור אנדריי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מעוטרי מסדר אוסמניה
קטגוריה:ילידי 1884
קטגוריה:גרמנים שנפטרו ב-1948
פלארו

פלארו הייתה חברה ישראלית לייצור קרטון גלי. 

חברת פלארו הייתה החברה הישראלית הראשונה לייצור קרטון גלי והיא פעלה כבר בשנת 1941. בין מייסדיה היה אדי פלצקר שזכה על כך לתואר יקיר התעשייה בשנת 1983. בשנות ה-60 פעל המפעל בבעלותו של זלמן סוזאיב באזור התעשייה אזור והיה קטן יחסית לקרגל. כושר הייצור של המפעל עמד על כ-6000 טון, אולם הוא נוצל רק באופן חלקי. בשנת 1968 מכר סוזאיב לחברת משקיעי ישראל של סם רוטברג את מחצית ממניות החברה. 

בינואר 1966 אישר הממונה על הגבלים עסקיים הקמת קרטל לייצור קרטון בין קרגל ל"פלארו". הסדר זה הורחב בהמשך לכלול גם את מפעל מיכלי כרמל בטירת כרמל של כור. בשנת 1982 התמזגה החברה עם מיכלי כרמל להקמת "פלארו כרמל".

==הערות שוליים==

קטגוריה:ישראל: תעשייה
מצר יוגורסקי

מצר יוגורסקי (ברוסית: Югорский Шар Yugorsky Shar) הוא מצר ים ברוסיה (במחוז האוטונומי ננץ השייך למחוז ארכנגלסק) בין האי וייגאץ' לחצי האי יוגורסקי. המצר מקשר בין ים קארה שממזרח לו לבין ים פצ'ורה (המהווה חלק מים ברנץ) שמערבית לו.

רוחבו של המצר נע בין 2.5 ק"מ בנקודה הצרה ביותר ועד 12 ק"מ. מימיו רדודים – עומקו המרבי הוא 36 מ', ואורכו כ-40 ק"מ.

במצר שוכנים מספר איים, כשהחשוב והגדול מביניהם הוא "סטורוז'בוי" (Сторожевой).

המצר מכוסה קרח מרבית ימות השנה.

קפטנים אנגלים ארתור פט (Arthur Pet) וצ'ארלס ג'קסון (Charles Jackman) בשרות חברת הסחר המוסקבאית () היו הראשונים לחצות את המצר ב-1580 שכונה "מצר פט" (על שמו של ארתור פט). ההולנדים קראו לו "מצר נאסאו" (Straat Nassau).

לחופו של המצר הוקמה ב-1913 תחנת מחקר (полярная станция) רוסית "יוגורסקי שאר" ששימשה תקופה ארוכה את הסובייטים.

==הערות שוליים==

יוגורסקי
יוגורסקי
קטגוריה:ננץ: גאוגרפיה
מישל-ז'וזף מונורי

מישל-ז'וזף מונורי (בצרפתית: Michel-Joseph Maunoury; 17 בדצמבר 1847 – 28 במרץ 1923) היה גנרל צרפתי. פיקד על הארמייה השישית במלחמת העולם הראשונה.

== תולדות חייו ==
=== תולדות חייו לפני המלחמה ===
בוגר האקול פוליטקניק ובית הספר הצבאי לארטילריה ומרצה לארטילריה באקדמיה הצבאית סן-סיר. עלה בסולם הדרגות וב-1906 מונה לגנרל מפקד דיוויזיה, מפקד התותחנים של ביצורי פריז ומפקד בית הספר הגבוה למלחמה (l'École supérieure de guerre). ב-1910 מונה למפקד הצבאי של פריז וחבר מועצת המלחמה העליונה. ב-1912 יצא לגמלאות. 

=== במלחמת העולם הראשונה ===
באוגוסט 1914, בגיל 67, נקרא חזרה לשירות. באופן מקורי תוכנן לפקד על "ארמיית לורן", אך בפועל הופקדו תחת פיקודו שבע דיוויזיות המילואים של פריז. גיוס הדיוויזיות החל ב-21 באוגוסט ועד ה-26 באוגוסט נוצרה הארמייה השישית. לאחר מעורבות בסיוע בקרב לה קאטו, הוחזרה הארמייה לפריז ב-1 בספטמבר והועברה לפיקודו של המפקד הצבאי של העיר, ז'וזף גליאני. 

גליאני הבחין בפרצה בין הגייסות הגרמניים המתקדמים לעבר פריז והורה למונורי לתקוף את אגף הארמייה הגרמנית הראשונה של אלכסנדר פון קלוק. בהמשך עיבה גליאני את שורותיו של מונורי באמצעות מגויסים שהובלו מפריז לחזית באמצעות מוניות. הארמייה השישית בפיקודו של מונורי הצטיינה בקרב הראשון על המארן, שהציל את פריז מפני פלישה גרמנית. הארמייה נלחמה בהמשך אותו חודש גם בקרב הראשון על האן.

ב-11 במרץ 1915, שעה שסייר מונורי בחזית, נפצע קשה בעינו ופרש מפיקוד אך לא שוחרר מהצבא (הוא שוחרר רשמית רק ב-1920).

לאחר מותו ב-1923, הוענק לו תואר מרשל צרפת.

== קישורים חיצוניים ==

* [http://www.firstworldwar.com/bio/maunoury.htm מי ומי במלחמת העולם הראשונה]
* 

קטגוריה:ערכים שבהם תבנית בריטניקה אינה מתאימה
קטגוריה:מרשלים צרפתים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:בוגרי אקול פוליטקניק
קטגוריה:מפקדי ארמיות בצבא צרפת במלחמת העולם הראשונה
קטגוריה:צרפתים שנולדו ב-1847
קטגוריה:צרפתים שנפטרו ב-1923
נברנים

[[נברן אמריקאי (Microtus pinetorum)]]
נברנים (באנגלית: Vole) הוא שם כולל למספר סוגים מתת-משפחת הארוויקוליים (Arvicolinae) שבמשפחת האוגריים. הנברנים הם מכרסמים קטנים הדומים לעכבר, אך בעלי גוף שמנמן יותר, זנב קצר ושעיר יותר, ראש עגול יותר, אוזניים ועיניים קטנות יותר, וצורה שונה של שיניהם הטוחנות.

==מיון הנברנים==
* שבט Arvicolini
** סוג Arvicola - בו המין נברן מים
** סוג Blanfordimys
** סוג Chionomys - בו המין נברן השלג
** סוג Lasiopodomys - בו המין נברן ברנט
** סוג ומין יחיד Lemmiscus curtatus
** סוג נברן שדות (Microtus)
** סוג Neodon
** סוג ומין יחיד Phaiomys leucurus
** סוג Proedromys
** סוג Volemys
* שבט Ellobiusini
** סוג נַבְרַן עֲרָבוֹת (Ellobius)
* שבט Myodini
** סוג Alticola
** סוג Caryomys
** סוג Eothenomys
** סוג Hyperacrius
** סוג Myodes
* שבט Pliomyini
** סוג ומין יחיד Dinaromys bogdanovi
* שבט Prometheomyini
*** סוג ומין יחיד Prometheomys schaposchnikowi

==קישורים חיצוניים==
* 

קטגוריה:אוגריים
קטגוריה:שמות עממיים של יונקים
אלכס או'לאפלין

אלכס או'לאפלין (באנגלית: Alex O'Loughlin, נולד ב-24 באוגוסט 1976) הוא שחקן אוסטרלי, הידוע בעיקר בזכות גילומו של סטיב מקגרט בסדרת המשטרה המצליחה הוואי חמש אפס של CBS.

==ביוגרפיה==
או'לאפלין נולד בקנברה לאב אשר במקצועו הוא מורה לפיזיקה ולאם אחות. בתור ילד סבל או'לאפלין מאסתמה, הפרעת קשב, ריכוז והיפראקטיביות והפרעה טורדנית-כפייתית. עקב הקשיים שנוצרו ממצבו הבריאותי התקשה בלימודיו ועזב את בית הספר בגיל 14. בשנת 1999 החל את לימודיו באוניברסיטה לדרמה ואומנויות (NIDA) בסידני, אוסטרליה וסיים בשנת 2002 עם תואר ראשון במחלקת לימודי דרמה.

==קריירה==
בתור נער עבד או'לאפלין בתיאטרון פרינג' בסידני. לאחר סיום לימודין ב-NIDA השתתף בפרסומות והחל לקבל תפקידים משניים בסדרות אוסטרליות. הסרט הראשון בו שיחק היה "Oyster Farmer" אשר יצא בשנת 2004. שנה לאחר מכן שיחק בסרט "המסע המופלא של מארי בריינט" בתפקיד ראשי ועל תפקיד זה היה מועמד לפרס האקדמיה האוסטרלי לקולנוע (AACTA Awards). שנה לאחר מכן היה גם מועמד לפרס "Logie Awards".

ב־2005 נבחן או'לאפלין לתפקיד ג'יימס בונד ואף ביצע אודישן עם הבמאי מרטין קמפבל אך לבסוף נבחר דניאל קרייג לתפקיד. בשנת 2007 הצטרף לצוות השחקנים בסדרה "המגן". באותה שנה עזב את הסדרה לאחר שקיבל תפקיד ראשי בסדרה "Moonlight". הסדרה זכתה לביקורות מעורבות ולא חודשה לעונה שנייה. ב-2008 הוכרז כי רשת CBS חתמה חוזה עם או'לאפלין שישחק בסדרה אשר בפיתוח אך החוזה לא יצא לפועל ולמרות זאת שיחק או'לאפלין בסדרה אחרת של הרשת אשר נקראה "Three Rivers". באפריל 2009 ביצע הופעת אורח בסדרה "מחשבות פליליות". ב-2010 שיחק לצדה של השחקנית ג'ניפר לופז בסרט "תוכנית גיבוי".

החל משנת 2010 מגלם או'לאפלין את תפקידו של סטיב מקגארט בחידוש לסדרה "הוואי חמש-אפס". הסדרה החלה את שידוריה ב-20 בספטמבר 2010 ולה יצאו כבר עשר עונות. הסדרה גורפת הצלחה רבה ברחבי העולם.

אתר האינטרנט BuddyTV דירג אותו במקום ה-11 ברשימת הגברים הסקסיים בטלוויזיה לשנת 2009, במקום השני לשנת 2010 ובמקום התשיעי לשנת 2011. ב-2012 דורג במקום ה-35 וב-2013 ירד בדירוג למקום ה-63 ברשימת הגברים הסקסיים בטלוויזיה. בשנת 2014 דורג במקום ה-40 ושנה לאחר מכן ירד בדירוג למקום ה-94.

==חיים אישיים==
לאו'לאפלין יש ילד ממערכת יחסים בעברו. בשנת 2009 נפרד מחברתו הולי ואלנס, זמרת ושחקנית אוסטרלית. ב-18 באפריל 2014 נישא או'לאפלין למליה ג'ונס בהוואי, לזוג יש בן.

או'לאפלין מתגורר במערב הוליווד אשר במחוז לוס אנג'לס אך במהלך צילומי הוואי חמש אפס התגורר בהוואי.

==פילמוגרפיה==
===קולנוע===
* 2004: Oyster Farmer
* 2005: Man-Thing
* 2005: המסע המופלא של מארי בריינט
* 2005: Feed
* 2007: הנעלם
* 2007: ריקוד לאור ירח
* 2009: מחוקה
* 2010: תוכנית גיבוי

===טלוויזיה===
* 2003: White Collar Blue
* 2007–2008: Moonlight
* 2007: המגן
* 2009: מחשבות פליליות
* 2009–2010: שלושה נהרות
* 2010 - הווה: הוואי חמש-אפס

==קישורים חיצוניים==

קטגוריה:שחקני קולנוע וטלוויזיה אוסטרלים
קטגוריה:אוסטרלים ממוצא אירי
קטגוריה:אוסטרלים שנולדו ב-1976
ארוויקוליים

Alticola sp
[[אונדטרה]]
[[למינג Lemmus lemmus]]
ארוויקוליים (שם מדעי: Arvicolinae) או נברניים, תת-משפחה במשפחת האוגריים, הכוללת את קבוצות הנברנים, הלמוסיים ועכברושי המושק. תת-משפחה זו היא הנפוצה ביותר בחצי הכדור הצפוני מבין כל המכרסמים.

==מיון==
נברנים:
* שבט Arvicolini
** סוג Arvicola, בו כלול בין היתר נברן מים
** סוג Blanfordimys
** סוג Chionomys, בו כלול בין היתר נברן השלג
** סוג Lasiopodomys
** סוג ומין יחיד Lemmiscus curtatus
** סוג נברן שדות (Microtus)
** סוג Neodon
** סוג ומין יחיד Phaiomys leucurus
** סוג Proedromys
** סוג Volemys
* שבט Ellobiusini
** סוג נברן ערבות (Ellobius)
* שבט Myodini
** סוג Alticola
** סוג Caryomys
** סוג Eothenomys
** סוג Hyperacrius
** סוג Myodes
* שבט Pliomyini
** סוג ומין יחיד Dinaromys bogdanovi
* שבט Prometheomyini
* סוג ומין יחיד Prometheomys schaposchnikowi

למוסיים:
* שבט Dicrostonychini
** סוג Dicrostonyx
* שבט Lagurini
** סוג Eolagurus
** סוג ומין יחיד Lagurus lagurus
* שבט Lemmini
** סוג למינג (Lemmus)
** סוג ומין יחיד Myopus schisticolor
** סוג Synaptomys

עכברושי מושק:
* שבט Neofibrini
* סוג ומין יחיד Neofiber alleni
* שבט Ondatrini
* סוג ומין יחיד אונדטרה (Ondatra zibethicus)

סוגים שסיווגם לא מוחלט:
* סוג Arborimus
* סוג Phenacomys

==קישורים חיצוניים==

קטגוריה:טקסונים שתוארו בידי ג'ון אדוארד גריי
קטגוריה:אוגריים
קטגוריה:בעלי חיים שתוארו ב-1821
מחמוד אבראהים חיגאזי

הגנרל מחמוד אברהים חיגאזי (בערבית: محمود ابراهيم حجازي; תעתיק מדויק: מחמוד אבראהים חגאזי; נולד ב-11 במאי 1953) הוא יועץ צבאי מיוחד של שליט מצרים, עבד אל-פתאח א-סיסי. בשנים 2014–2017 כיהן כראש המטה הכללי של צבא מצרים וסגן יו"ר המועצה העליונה של הכוחות המזוינים. לפני כן שירת כראש המנהל הצבאי המצרי למודיעין ולאיסוף .

==ביוגרפיה==
חיגאזי נולד במצרים ב-11 במאי 1953.

לאחר שסיים את לימודיו באקדמיה הצבאית ב-1977, הוא החל לשרת בחיל שריון. במהלך השנים שירת כמפקד גדוד שריון, כמח"ט וכסגן מפקד אוגדת שריון. לאחר מכן שירת כנספח צבאי באנגליה. כשחזר למצרים מונה למפקד אוגדת שריון לאחר מכן לאלוף פיקוד המערב, ובהמשך מונה לראש המודיעין הצבאי.

במרץ 2014, עם התפטרותו של שר ההגנה עבד אל-פתאח א-סיסי מתפקידיו, מונה חיגאזי לראש המטה הכללי של צבא מצרים במקומו של הגנרל סידקי סובחי, שמונה לתפקיד שר ההגנה. כמו כן מונה חיגאזי לתפקיד סגן יו"ר המועצה העליונה של הכוחות המזוינים. באוקטובר 2017 הועבר מתפקידו והוחלף על ידי מוחמד פריד חיגאזי. לא צוינה הסיבה להחלפתו, אך פרשנים לענייני מצרים העריכו כי הדחתו נבעה מפעולה כנגד הטרור האסלאמי שנערכה בחלק המדברי של מחוז אל-גיזה, שבה נהרגו 16 שוטרים מצריים.

בתו של חיגאזי, דליה, נשואה לבנו של שר ההגנה לשעבר ונשיא מצרים כיום עבד אל-פתאח א-סיסי.

==השכלה צבאית==
* בוגר האקדמיה הצבאית המצרית
* תואר ראשון במדעי הצבא, האקדמיה הצבאית המצרית
* M.A במדעי הצבא, המכללה המצרית לפיקוד ומטה
* קורס מלחמה, האקדמיה למדעי הצבא על שם נאצר
* קורס מתקדם בשריון, ארצות הברית

==קישורים חיצוניים==

* [https://web.archive.org/web/20171213115212/http://www.mod.gov.eg/Mod/Mod_COS.aspx פרופיל של הגנרל מחמוד איברהים חיג'אזי באתר משרד ההגנה המצרי] 
* [http://www.washingtoninstitute.org/uploads/Documents/infographics/SCAF-Leadership-March2014v2.pdf רשימת חברי המועצה העליונה של הכוחות המזוינים (2014)]

==הערות שוליים==

קטגוריה:גנרלים מצרים
קטגוריה:שריונאים
קטגוריה:המהפכה במצרים (2011): אישים
קטגוריה:ראשי המטה הכללי של צבא מצרים
קטגוריה:מלחמת המפרץ: אישים
קטגוריה:מצרים שנולדו ב-1953
אוגוסט וילהלם, נסיך פרוסיה

אוגוסט וילהלם היינריך גונתר ויקטור, נסיך פרוסיה (בגרמנית: August Wilhelm Heinrich Günther Viktor von Preußen; 29 בינואר 1887 פוטסדאם - 25 במרץ 1949 שטוטגרט) היה בנו הרביעי של וילהלם השני, קיסר גרמניה והיה היחיד מבין בניו שהיה נאצי בפועל, ואף שירת באס אה בדרגת אובר-גרופנפיהרר.

==ביוגרפיה==
===חייו בקיסרות הגרמנית===
אוגוסט וילהלם נולד ב-29 בינואר 1889 לוילהלם השני ולאשתו אוגוסטה ויקטוריה משלזוויג-הולשטיין. ילדותו עברה עליו בפוטסדאם עם אחיו. למד באוניברסיטת בון .

נישא לנסיכה אלכסנדרה ויקטוריה משלזוויג-הולשטיין וחתונתם נערכה בברלין ב-22 באוקטובר 1908. אביו של אוגוסט וילהלם הקים לבנו וילה בגנים של ארמון סנסוסי. בנם היחיד של בני הזוג היה אלכסנדר פרדיננד, נסיך פרוסיה .

===חייו ברפובליקת וויימאר===
לאחר המלחמה התגרש אוגוסט וילהלם. הוא קיבל רשות לחזור לגרמניה והצטרף לקסדת הפלדה. מגעו עם המפלגה הנאצית נעשה הדוק יותר ויותר, דבר שהסב אי נוחות למשפחתו עד כדי ניתוק קשרים עמו. ב-1 באפריל 1930 הצטרף באופן רשמי לאס אה. בגלל הערצתו המוגזמת לאדולף היטלר הפך לעיתים קרובות לבדיחה בעיתונות הגרמנית. שר התעמולה הנאצי יוזף גבלס כינה אותו "בחור טוב, אבל טיפש במידה מסוימת". הנאצים השתמשו בו בעיקר כתעמולה עבור נאמני בית הוהנצולרן.

===חייו בגרמניה הנאצית===
הנסיך אוגוסט וילהלם עם [[צלב קרס נואם בארמון הספורט של ברלין]]
לאחר שעלו הנאצים לשלטון, הם כבר לא היו זקוקים לו. עם זאת, קיווה אוגוסט וילהלם בסתר ליבו שיוכל לזכות בתמיכה פוליטית, כזו שתאפשר לו להפוך לשליט.

אוגוסט וילהלם שרד בליל הסכינים הארוכות, במהלכו נרצחו רבים מחברי האס אה. אולם כעבור זמן מה נדחק לשולי הבימה הפוליטית. כאשר התקרב הצבא האדום לגרמניה נמלט אוגוסט וילהלם למערב גרמניה ונפל בשבי האמריקאי. 

הוא הורשע בפשעי מלחמה ונידון לשלוש שנים של עבודות פרך. לאחר שחרורו לא האריך ימים ומת בשטוטגרט ב-25 במרץ 1949.

== אילן יוחסין ==

==קישורים חיצוניים==

* 

קטגוריה:נסיכי פרוסיה
קטגוריה:אנשי מלוכה נאצים
קטגוריה:אבירי מסדר העיט השחור
קטגוריה:האימפריה הגרמנית: אישים
קטגוריה:וילהלם השני, קיסר גרמניה
קטגוריה:גרמנים שנולדו ב-1887
קטגוריה:גרמנים שנפטרו ב-1949
רוסלסהיים

רוּסֶלְסְהַיים על המיין (בגרמנית: Rüsselsheim am Main) היא העיר העשירית בגודלה במדינת הסן שבגרמניה. העיר שוכנת במחוז גרוס-גראו (Groß-Gerau) ברגירונגסבצירק דרמשטאדט. רוסלסהיים ממוקמת בין פרנקפורט למיינץ, נחשבת לפרבר של פרנקפורט, והיא אחת משבע ערים בעלות מעמד מיוחד בהסן. העיר שוכנת על הגדה הדרומית של נהר מיין, כמה קילומטרים מזרחית למפגשו עם נהר ריין.

רוסלסהיים זכתה להכרה בינלאומית בעקבות מפעלי יצרן הרכב אופל הממוקמים בעיר. חלקו הדרומי של נמל התעופה הבינלאומי של פרנקפורט נמצא בשטח השיפוט של רוסלסהיים.

== ערים תאומות ==
לרוסלסהיים ארבע ערים תאומות:
* 
* 
* 
* 

== קישורים חיצוניים == 

* 
* 

קטגוריה:הסן: ערים
מג'הול

תמרים מסוג מג'הול המוצגים למכירה במרכול ב[[ירושלים]]
מג'הול (בערבית: مجهول; תרגום: בלתי מוכר) הוא זן של תמר מצוי שמקורו במרוקו, הגדל בעיקר במזרח התיכון ובצפון אפריקה. הפרי שלו, תמר מג'הול, הוא מרכיב משמעותי במטבח המזרח תיכוני, וידוע בעיקר בזכות גודלו, טעמו המתוק ומרקמו הרך והבשרני. הוא מוכר בכינוי "מלך התמרים". עד אמצע המאה ה-20 היה מדובר בזן בעל פרות קטנים ולא מרשימים. המג'הול כפי שהוא מוכר כיום הוא פרי פיתוח ישראלי.

בשנת 1927 הגיעה למרוקו משלחת מומחים מצרפת, אלג'יריה וארצות הברית שתפקידה היה לבדוק מהי המחלה שתקפה דקלים רבים ברחבי המדינה. ההזמנה הייתה מהשלטון הקולוניאלי הצרפתי ששלט אז במגרב. אחד מחברי המשלחת היה הפיטופתולוג האמריקאי סווינגל אשר בביקור בנאת המדבר אבו דניב שהייתה מפורסמת בתמרי המג'הול שלה, נוכח לגלות יחד עם עמיתיו כי חלק ניכר מתוך 9,000 הדקלים שגדלו בה היו נגועים במחלת ה-Baioubh, ולאחר שמצא כמה דקלים שאינם נגועים ביקש מהשייח' המקומי לקנות כמה חוטרים ולשלוח אותם לארצות הברית. 11 חוטרים נארזו באותו לילה ונשלחו לארצות הברית, אך בשל הרגולציה שהייתה נהוגה בארצות הברית, הגעתם לאחר חמישה שבועות חייבה להעבירם לחוואי בדרום נוודה למשך כמה שנים להסגר חמור, ולאחר מכן לעמק ברד שבקליפורניה כחלק מהכוונה לפתח את תעשיית התמרים בארצות הברית. באותה עת, כאמור, היו הפירות קטנים יותר ומתוקים פחות מכפי שהם כיום, אך בתחילת שנות ה-80 החלו בקליפורניה לדלל את פירות התמר בשלב מוקדם של התפתחות הפרי, ובעקבות כך הפכו התמרים הבשלים שנשארו על המכבד גדולים כפליים.

בשנות ה-50 ניטעו חמישה עצים במטע ביטבתה מחוטרים שיובאו מארצות הברית, ובסוף שנות ה-70 ניטע מטע המג'הול הראשון בישראל בקיבוץ גרופית שבערבה, החוטרים הובאו במכולות מקליפורניה במסע שחצה לראשונה בתעלת סואץ שרק נפתחה אחרי ההסכם הראשון בין ישראל למצרים. החוטרים הובאו לחלקה חדשה במושב חצבה שבערבה, חברי המושב עמדו בתורנות יום ולילה להשקות את החוטרים הצעירים ולהביא לקליטה מוצלחת. המטע הגדול הפך לאביהם ומולידם של כל מטעי המג'הול בארץ לרבות בבקעת הירדן. היום מטעי המג'הול מכסים כשליש מהחקלאות בערבה. יחד עם המ'גהול הגיעו חוטרי דקל נור אמריקאים באותו מסע. כך הפך זן מרוקאי זה לזן הישראלי הנטוע והידוע ביותר. המג'הול (מערבית - "לא ידוע") נקרא כך מכיוון שהיה זן התמר היחיד ללא שם.

התמרים גדלים בישראל באזור עמק הירדן, עמק בית שאן והערבה. ישראל היא היצואנית הגדולה בעולם של תמרי המג'הול ורוב היצוא מתבצע מהערבה ומבקעת הירדן, במיוחד כאשר בערבה שוררים תנאי האקלים האופטימליים לגידולו: תנאי יובש וחום המאפשרים לפרי לעבור את כל שלבי ההבשלה בצורה מאוזנת.

לתמר המג'הול ערך תזונתי ההופך אותו לממתק טבעי קלאסי. הוא אינו מכיל שומן רב, עשיר בסיבים, אשלגן, מגנזיום, ויטמינים ומינרלים נוספים. הוא משמש הן לבישול והן כחטיף.

השם מג'הול אומץ על ידי הרכב מוזיקלי אינסטרומנטלי ישראלי. הרכב זה נוסד בקיבוץ סמר שבערבה, קיבוץ שתוצרתו המרכזית היא תמרים אורגניים, ביניהם תמר המג'הול.

==קישורים חיצוניים==

* 
* 
* [https://www.youtube.com/watch?v=KXm3HUfEZYg איך הפכה ישראל להיות מעצמת תמרים], כאן סקרנים, ספטמבר 2019.

==הערות שוליים==

קטגוריה:פירות מאכל
קטגוריה:דקלאים
נוגראד

נוגראד (בהונגרית: Nógrád) הוא מחוז בחלקה הצפוני של הונגריה. מצפון גובל המחוז עם סלובקיה, ממזרח עם מחוז בורשוד-אבאוי-זמפלן, מדרום־מזרח עם מחוז הווש ומדרום־מערב עם מחוז פשט. בירת המחוז היא שלגוטריאן.
 
באוכלוסייתו, מחוז נוגראד הוא הקטן ביותר מכל מחוזות הונגריה. גם בשטחו, הוא במקום הלפני האחרון לפני מחוז קומארום-אסטרגום.
 
מחוז נוגראד מפורסם בארכיטקטורה היסטורית של כנסיות עתיקות הבנויות בסגנון גותי ובמצודות אבן המתוארכות למאה ה-13. רוב שטחו הוא הררי ולכן צורת ההתיישבות האופיינית למחוז היא של כפרים קטנים המפוזרים בעמקים.

==היסטוריה==
מחוז נוגראד ההיסטורית (בלטינית: comitatus Neogradiensis, בגרמנית: Neuburg או Neograd, בסלובקית: Novohrad) נוסד עוד בממלכת הונגריה. היא מוזכרת בפעם הראשונה ב-1303 אך הוקמה כנראה בתקופת שלטונו של אישטוון הראשון, מלך הונגריה. ב-1920, בעקבות הסכם טריאנון, הועבר חלקו הצפוני של המחוז (כ-42% משטחו) לצ'כוסלובקיה. שטחו הנוכחי של המחוז נקבע ב-1950 במסגרת הגדרה מחודשת של המחוזות בהונגריה. החלק הצפוני של המחוז ההיסטורי נמצא כיום בתחום סלובקיה כחלק ממחוז באנסקה ביסטריצה.

==קישורים חיצוניים==

* 
* 

קטגוריה:הונגריה: מחוזות
יעקוב אבן כיליס

יעקוב אבן כיליס (בערבית: يعقوب ابن كليس (930–991) היה מדינאי וסופר יהודי שהתאסלם, וזיר תחת הפאטימים במצרים (979–991).

== קורות חיים ==
=== בעיראק, בארץ ישראל ובמגרב ===
אבו אלפרג' יעקוב אבן יוסף אבן כיליס נולד בבגדאד ב-930 במשפחה יהודית מכובדת. בילדותו (כנראה סביב 940) היגר עם משפחתו לארץ ישראל. בעיר רמלה הפך לסוכן הסוחרים (וכיל אלתג'אר) בתקופה בה האחשידים שלטו על מצרים וארץ ישראל בחסות בית עבאס.

בתפקידו כנגיד הסוחרים הלשין בפני אבו אל-מיסכ כאפור, עוצר מצרים (והשליט בפועל) על כסף שהסתירו סוחרים יהודים. הכסף הוחרם וקרנו של אבן כיליס עלתה.

אבן כיליס נהיה פקיד ממשל (יועץ כלכלי) תחת השליט כאפור אל אח'שידי במעמד של מומחה כלכלי והיה בעל תפקיד של ניהול מערך הכספים המצרי. אבן כיליס שאף להתקדם למשרת הווזיר, אבל תפקיד זה נמנע ממנו בשל יהדותו ולכן התאסלם ב-967.

לאחר מותו של כאפור, אבן כיליס הסתכסך עם יורשו, הושלך לכלא, הצליח להשתחרר וברח לאיפריקיה שבמגרב, אל השטח שבשליטת הפאטימים. הוא התחבר עם קבוצת יהודים שהיו מקורבים לשלטון ובאמצעותם התקרב לשליטים הפאטימים. כאשר אל-מועיז יצא לכבוש את מצרים, היה אבן כיליס בפמליה של אל-מועיז.

=== במצרים ===
עם ההשתלטות על מצרים הטיל אל-מועיז על אבן כיליס את המשימה של ארגון המערכת הכלכלית של האימפריה הפאטימית במצרים.

ב-974 אלמועז מת ובנו, אלעזיז עלה לשלטון. אלעזיז מינה ב-979 את אבן כיליס להיות הווזיר של הפאטימים בתואר הווזיר הגדול (אל וזיר אל אג'אל). אבן כיליס נשאר וזיר עד מותו ב-991.

אבן כיליס היה פטרון המדע והתרבות, היה שותף להפיכת מסגד אל-אזהר למוסד ללימודי דת האסלאם ב-988. בהקדמה לספר התפילה של סעדיה גאון כתוב שהוא הוצג במסגרת מג'לס (מועצה) שערך אבן כיליס.

ב-980 אבן כיליס חיבר ספר חוק איסמאילי ("כתב פי אלפקה" – ספר דינים), המבוסס על פסקי האמאמים אל-מועזז ואל-עזיז, ספר זה הפך לספר לימוד מקובל לאנשי משפט איסמאעילים ושרד עד היום.

==לקריאה נוספת==
*

==הערות שוליים==

קטגוריה:יהודים שהתאסלמו
קטגוריה:פוליטיקאים יהודים מצרים
קטגוריה:יהודים ויהדות בימי הביניים
קטגוריה:פוליטיקאים יהודים בימי הביניים
קטגוריה:ראשי ממשלה יהודים
קטגוריה:וזירים גדולים
קטגוריה:ילידי 930
הווש

הווש (בהונגרית: Heves) הוא מחוז בחלקה הצפון-מזרחי של הונגריה. הוא גובל במחוזות בורשוד-אבאוי-זמפלן, נוגראד, פשט ויאס-נאג'קון-סולנוק. בירת המחוז היא העיר אגר.

==גאוגרפיה==
מחוז הווש מגוון בנופו והוא שייך לשני אזורי נוף שונים של הונגריה: בצפונו משתרעים הרי המאטרה (Mátra) – המגיעים לשיא של 1,014 מטר (הגבוה ביותר בהונגריה) והרי הביק (Bükk). דרום המחוז הוא חלק מהאלפלד – המישור ההונגרי הגדול בעל נוף מישורי לחלוטין. מחוז הווש גובל בדרומו עם אגם הטיסה, האגם המלאכותי הגדול ביותר בהונגריה (127 קמ"ר).

==תיירות==
במחוז הווש מוקדי תיירות רבים. בבירת המחוז אגר וכן בעיר ג'נג'ש ניתן למצוא מבנים רבים בסגנון הבארוק וכן אתרים היסטוריים הקשורים לתולדות הונגריה. אגם הטיסה הפך בשנים האחרונות חלופה לאגם בלטון המפורסם הן עבור רבים מן הנופשים המקומיים והן עבור תיירים מהארצות השכנות. באזור הצפוני וההררי של המחוז, הרי המטרה והפארק הלאומי בוק, מהווים מוקדי משיכה לשוחרי הטיולים בטבע. כמו כן פועלות במחוז מרחצאות מרפא רבים, בחלקם בעלי תכונות מרפא ייחודיות.

==קישורים חיצוניים==

* 
* 

קטגוריה:הונגריה: מחוזות
יולה (חברה)

Jolla Phone -סמארטפון מבוסס sailfish OS
יולה (בפינית: Jolla, השם המלא: Jolla Oy, כלומר יולה בע"מ) היא יצרנית טלפונים סלולריים. החברה הוקמה על ידי מספר יוצאי נוקיה בעקבות ביטול מיזם מיגו בחברה. היום, לחברה טלפון אחד, יולה פון. מערכת ההפעלה של החברה, Sailfish OS מבוססת על לינוקס וברובה זמינה דרך מיזם התוכנה החופשית Mer.

==קישורים חיצוניים==

* 

== הערות שוליים ==

קטגוריה:חברות אלקטרוניקה
אבא שמעון

אַבָּא שִׁמְעוֹן הוא שיר בתימנית-יהודית, שבוצע בין היתר על ידי הזמר ציון גולן, מתוך התקליט "אבוס עיינכּ" שיצא לאור בשנת 1990. מילות השיר נכתבו והולחנו על ידי נעמי עמרני.

"אבא שמעון" הוא רבי שלום שבזי, שהיה ידוע בכינויו "אבו שמעון", בגלל שמו של בנו הבכור, שמעון, כנהוג במדינות דוברות ערבית. לפי המסורת התימנית, הסיבה לכך הייתה ששמעון זה היה חכם וגאון בתורה, וכשאביו היה עובר ברחוב, היו אומרים הנה "אבו שמעון", אבי שמעון.

==מילות השיר==

==קישורים חיצוניים==

* "אבא שמעון השיר המקורי" בביצוע יאיר חדאד https://youtu.be/NIUDQOQXbk0<nowiki/>

קטגוריה:שירי 1990
קטגוריה:שירים בערבית
קטגוריה:יהדות תימן בארץ ישראל
משה וישגרודסקי

משה וישגרודסקי, הוא רוכב אופניים בעבר, 3 פעמים ברציפות אלוף ישראל במרוץ אופני כביש (1950–1952). 

== ביוגרפיה ==
וישגרודסקי נולד וגדל בלודז' פולין, וניצול מחנה הריכוז אושוויץ. וישגרודסקי עלה לישראל משוודיה בשנת 1950 והתאמן בקבוצת הפועל חיפה.

===אלוף ישראל===
בשנים 1950–1952 זכה וישגרודסקי באליפות ישראל במרוץ אופני כביש.

במכביה השלישית שנערכה בשנת 1950 זכה וישגרודסקי במדליית כסף במרוץ אופני כביש, למרחק של 50 ק"מ בתוצאה של 1:20,40 שעות, אחרי מרטין ואן-גלדר מהולנד (1:20,35 שעות), שנתיים לאחר מכן, בכינוס הפועל החמישי שנערך בשנת 1952 הוא זכה במדליית זהב בתחרות ל-50 ק"מ בתוצאה של 1:16,22 שעות, לפני אליעזר טגנסקי (1:18,7 שעות) ויצחק כרמל (1:19,31 שעות) ושנה לאחר מכן, במכביה הרביעית שנערכה בשנת 1953 הוא סיים במקום רביעי במרוץ אופני כביש, למרחק 76 ק"מ (מתל אביב לנתניה ובחזרה). 

לאחר שפרש מספורט תחרותי הפך וישגרודסקי למאמן ולשופט.

== קישורים חיצוניים ==
* [http://www.infocenters.co.il/hapoel/ideaweb/multimedia/%D7%94%D7%A4%D7%95%D7%A2%D7%9C%20%D7%97%D7%99%D7%A4%D7%94%20%D7%9B%D7%93%D7%95%D7%A8%D7%92%D7%9C2/384-387-Ofanayim-.pdf אופניים]

== הערות שוליים ==

קטגוריה:רוכבי אופניים ישראלים
קטגוריה:ישראלים ילידי פולין
חמדי אל-חרבאווי

חמדי אל-חרבאווי (בערבית: حمدي الحرباوي; נולד ב-5 בינואר 1985) הוא כדורגלן תוניסאי המשחק בעמדת החלוץ ברויאל מוסקרון ובנבחרת תוניסיה.

==ביוגרפיה==
אל-חרבאווי התחיל את הקריירה שלו באספראנסה דה תוניס, ולאחר 5 שנים עבר למוסקרון. במוסקרון הוא מיעט לשחק ואת שתי העונות לאחר מכן העביר בליגה השלישית בבלגיה. לאחר שתי עונות מוצלחות הוא חתם בלוון, אז בליגה השנייה. בלובן הוא הפך לשחקן מפתח, ובעונתו הראשונה כבש 25 שערים וסיים את העונה כמלך השערים של הליגה, ואף עלה עם הקבוצה לליגת העל הבלגית.

לקראת עונת חתם בלוקרן, ובעונתו הראשונה בקבוצה זכה עמה בגביע הבלגי כאשר הבקיע את שער הניצחון בגמר נגד קורטרייק. בשנתיים הראשונות במועדון כבש אל-חרבאווי 12 שערים בכל עונה, ובעונת כבש 22 שערי ליגה.

ב-27 במאי 2012 כבש את צמד הבכורה שלו במדי נבחרת תוניסיה, בניצחון 5–1 על , ואף היה שיחק הנבחרת בגביע אפריקה לאומות 2013.

== קישורים חיצוניים ==

קטגוריה:כדורגלנים תוניסאים
קטגוריה:חלוצי כדורגל תוניסאים
קטגוריה:ביזרטה: כדורגלנים
קטגוריה:כדורגלני אספראנסה דה תוניס
קטגוריה:כדורגלני מוסקרון
קטגוריה:כדורגלני לוון
קטגוריה:כדורגלני לוקרן
קטגוריה:כדורגלני מועדון ספורט קטר
קטגוריה:כדורגלני אודינזה
קטגוריה:כדורגלני אנדרלכט
קטגוריה:כדורגלני שרלרואה
קטגוריה:כדורגלני זולטה ורכם
קטגוריה:כדורגלני אל-ערבי (קטר)
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2013
קטגוריה:תוניסאים שנולדו ב-1985
סלצבאך

נהר הסלצבאך (בצרפתית: Seltzbach) הוא נהר שאורכו 33.1 ק"מ ומוצאו בצפון הרי הווז' בעיר גרסדורף (Gœrsdorf) הנהר עובר בצפון יער אגנו נשפך אל נהר הסואר בעיר סלץ.

פירוש השם Seltzbach באלזסית הוא נהר סלץ.

==קישורים חיצוניים==

==הערות שוליים==

קטגוריה:צרפת: נהרות
קטגוריה:אלזס